**Zidiţi în iubire**

*Dragos Niculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca-ntr-o pǎdure-n care ne-am fi iubit romantic,

Pe stradǎ dorm copacii cu crengile în sus,

Şi “Te iubesc” nu are alt înţeles semantic

Decît acel pe care azi-noapte ţi l-am spus.

Cînd te gîndeşti cǎ sîntem cei mai frumoşi din lume,

Cǎ steaua dimineţii apare pentru noi,

Cǎ ne iubim deasupra de legi şi de cutume,

Parcǎ nebun îţi vine s-alergi, sǎ ţipi sub ploi…

Ne-am aşteptat venirea slǎbind la poarta vieţii,

Din cei care-am fost tineri, am devenit maturi,

Dar ne-am zǎrit pe drumul pierdut spre bezna ceţii

Şi-am tresǎrit în junghiul acelei vechi arsuri.

Pierduserǎm puterea de-a mai iubi vreodatǎ,

Ţi-am spus cǎ e lucrarea lui Dumnezeu aici,

Cǎci ne-am vǎzut speranţa de-a pururi condamnatǎ

La neputinţa sorţii, la gheara marii frici.

Nu vom trǎi de-acuma în spaţii locative,

Prea mici pentru potopul ce-a nǎvǎlit brutal;

Ţinîndu-ne de mînǎ, sub falnice ogive

De frunze ne vom pierde în timpul vegetal.

Se uitǎ parcǎ lumea la noi ciudat cînd trecem

Prin locurile-n care durerea am cîntat;

Sǎ le rǎspundem simplu cǎ bucuroşi petrecem

Azi naşterea de-a doua care ni s-a mai dat.

Avem atîtea parcuri, atîţia munţi şi ape

De-acum în faţa noastrǎ, cǎ ne putem iubi

Fǎrǎ de grija zilei de mîine, ce încape

Într-un proiect anarhic, în care ne-om zidi.

Eu te-ncǎlzesc cu clipa, tu-mi dǎruieşti secundǎ,

Prin sufletele noastre corǎbii-n larg se pierd,

Ca într-o catedralǎ pe care o inundǎ

Imense, foste lacrimi, ce astǎzi ne dezmierd.

Noi sprijinim pe umeri, acum, planeta-ntreagǎ,

Istoria lumii-ncepe atunci cînd te sǎrut,

Deochiul celui singur, prin noi azi se dezleagǎ,

Perechea primordialǎ o naştem iar din lut.

Te chem cu-nfrigurare, ca pe un vis ce trece,

Cǎci mi-este încǎ teamǎ de cea care n-ai fost,

Şi te anunţ, iubito, cǎ lumea încǎ-i rece,

Dar ne va fi iubirea secretul adǎpost.